[{"text_idx": "#000003", "text": "Peeter Helme raamatusoovitus: koomiks Arvo Pa\u0308rdist"}, {"text_idx": "#000006", "text": "Oktoobri keskel avati Laulasmaal, Kellasalu teel Arvo Pa\u0308rdi Keskus. U\u0308htlasi esitleti seal Joonas Sildre teost \"Kahe heli vahel. Graafiline romaan Arvo Pa\u0308rdist\". See mo\u0303iste \"graafiline romaan\" on u\u0308ks paras so\u0303nava\u0308rdjas, toorto\u0303lge inglise keelest, mis tegelikult ei ta\u0308hendagi muud, kui raamatuks ko\u0308idetud koomiksit vo\u0303i koomikseid, misto\u0303ttu eelistangi ise kasutada lihtsalt so\u0303na \"koomiks\". Ehk siis: Joonas Sildre kirjutas ja joonistas koomiksi Arvo Pa\u0308rdi elust."}, {"text_idx": "#000007", "text": "Tegu on soliidse ja mahuka teosega \u2013 222 leheku\u0308ljel jutustatakse u\u0308mber va\u0308ikse Arvo kujunemine helilooja Pa\u0308rdiks. Ja Sildre on lahendanud u\u0308lesande nutikalt: ta alustab ku\u0308ll pa\u0308ris algusest, 1935. aasta Paidest, kuid lo\u0303petab loo 1980. aasta 19. jaanuariga \u2013 pa\u0308evaga, mil Arvo Pa\u0308rt lahkus kodumaalt Austriasse. Ehk siis ra\u0308a\u0308gib Sildre lugu inimene Pa\u0308rdist, mitte legend Pa\u0308rdist. Vo\u0303i siis: meile ra\u0308a\u0308gitakse legendi eellugu, selle saamislugu."}, {"text_idx": "#000008", "text": "Joonas Sildre on soe ja su\u0308damlik jutustaja, seda vaatamata vo\u0303i siis vastupidi \u2013 ta\u0308nu \u2013 asjaolule, et so\u0303nu pole raamatus just raisatud. Eelko\u0303ige on so\u0303na asemel pilt, kohati u\u0308sna su\u0308mbolistlik pilt, kuid siingi oskab Sildre ha\u0308sti esile manada kontraste. Kui Pa\u0308rt peab na\u0308iteks 1968. aastal Ivalo Randalu raadiosaates \"Looming ja aeg\" oma arusaamu muusikast selgitama, ja\u0308rgneb to\u0303eline ko\u0303netulv. Selliseid episoode on teoses veel ning need on to\u0303esti heaks tasakaaluks passaaz\u030cidele, mil jutustust kannab illustratsioon."}, {"text_idx": "#000009", "text": "Vo\u0303ib arvata, et Sildre valikud on so\u0303ltunud allikatest. Nagu ta ise on seletanud, suhtles ta raamatu jaoks materjali kogudes paljude inimestega \u2013 teiste seas ka Arvo ja Nora Pa\u0308rdiga \u2013 luges palju ning muidugi kuulas palju ka muusikat ja raadiosaateid."}, {"text_idx": "#000010", "text": "See ko\u0303ik annab tunda. \"Kahe heli vahel\" on to\u0303esti la\u0308bi tunnetatud teos ning seda lugedes-vaadates tekkis tahtmatult tunne, et just sa\u0308a\u0308rane, pildi ja so\u0303na po\u0303imumisel moodustunud z\u030canr sobib u\u0308he helilooja loomingut paremini tutvustama ja selgitama kui pelgalt tekst."}, {"text_idx": "#000011", "text": "Jah, muidugi, muusika keelt ongi nii so\u0303na kui pildina raske edasi anda, veidral moel see siiski to\u0308o\u0308tab. Muidugi ei kuule me siin raamatus Pa\u0308rdi muusikat, kuid ometi vo\u0303ib u\u0308ks meel, u\u0308ks taju u\u0308le minna teiseks, aidata mo\u0303ista teiste meele tajutava piire, o\u0303petada meid neid kompama."}, {"text_idx": "#000012", "text": "Selge on ka see, et raamat kutsub Arvo Pa\u0308rdi muusikat kuulama. Esiteks mainitakse tervet hulka teoseid \u2013 on ju tegu pa\u0308ris inimese to\u0303elise looga, no\u0303nda on siin stseene u\u0308he vo\u0303i teise teose su\u0308nniloost, vastuvo\u0303tust ja esitamisest \u2013 teiseks suudab Sildre to\u0303esti kuidagi edasi anda muusika tunnet, neid helivo\u0303nkeid, mis vo\u0303ivad mo\u0303juda no\u0303nda eriliselt ja ainulaadselt. Vo\u0303i, tsiteerides Arvo Pa\u0308rti ennast Joonas Sildre raamatust: \"O\u0303ieti kunst pole ju midagi muud kui mo\u0303tete vo\u0303i vaimsete va\u0308a\u0308rtuste valamine kunstile omasesse vormi, nende va\u0308ljendamine kunstile omaste vahenditega.\" (lk 93)"}, {"text_idx": "#000013", "text": "See lause kehtib vo\u0303rdsel ma\u0308a\u0308ral nii Arvo Pa\u0308rdi muusika kui Joonas Sildre raamatu kohta. Mo\u0303lemad on kunst, sest mo\u0303lemal juhul on looja suutnud valada so\u0303numi o\u0303igesse vormi, mis mitte ainult ei kanna edasi pelka infot, vaid annab ka rikka esteetilise naudingu."}, {"text_idx": "#000014", "text": "Kusjuures kindlasti va\u0308a\u0308rib raamat to\u0303lkimist ja levitamist ka va\u0308lismaal. On ju Arvo Pa\u0308rt u\u0308ks enim ma\u0308ngitud ja populaarsemaid nu\u0308u\u0308disheliloojaid maailmas ning see lugu Arvo Pa\u0308rdi kujunemisaastatest leiaks kindlasti ta\u0308nuva\u0308a\u0308rseid lugejaid ja vaatajaid ko\u0303ikjal u\u0308le kogu planeedi."}, {"text_idx": "#000017", "text": "Arvo Pa\u0308rdi poeg: isa muusika kutsub u\u0308les armastusele, empaatiale ja mo\u0303istmisele"}, {"text_idx": "#000020", "text": "Anete Kruusma\u0308gi: Koomiksi-Pa\u0308rt ja Muhu Inglid"}, {"text_idx": "#000021", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000023", "text": "Laura Kalle: teater ei peaks ainult paitama"}, {"text_idx": "#000024", "text": "Indrek Hirve luuletused. Kuus luuletust su\u0308gisarmastusest"}, {"text_idx": "#000026", "text": "Yasmyn andis va\u0308lja kolmanda albumi \"Round III\""}, {"text_idx": "#000028", "text": "Anu Raud: mul on va\u0308ga hea meel, kui minu vaip ja vaibamuster kellelegi korda la\u0308heb"}, {"text_idx": "#000029", "text": "Algab naiste ja va\u0308hemusru\u0308hmade heliloomingule keskenduv su\u0308gistuur"}, {"text_idx": "#000030", "text": "Kuldgloobused jagatakse seekord va\u0308lja ka kassahittidele ja koomikutele"}, {"text_idx": "#000032", "text": "Avalik debatt Eesti akadeemilise muusikahariduse raskustest"}, {"text_idx": "#000033", "text": "Liisbeth Horni uuslavastus esietendub Elektroni kunstisaalis"}, {"text_idx": "#000034", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000037", "text": "Mehhikos eesti kunstnike na\u0308ituse avanud kuraator: olen Eestis olles nii palju o\u0303ppinud"}, {"text_idx": "#000039", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000041", "text": "Ain Anger: kui teha koomilist ooperit, siis seda tuleb teha va\u0308ga to\u0303siselt"}, {"text_idx": "#000046", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000047", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000048", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000049", "text": "Edetabel. Aasta parimad albumid 2022"}, {"text_idx": "#000050", "text": "Aasta parimad albumid 2022. Isiklikud edetabelid"}, {"text_idx": "#000051", "text": "U\u0308levaade. Aasta parimad lood 2022"}, {"text_idx": "#000055", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000056", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]